Lav et referat af nedenstående tekst:

Tekst:
Der er aldrig nogensinde faldet så meget regn i februar, som det er tilfældet i år. Der er til og med søndag klokken 17 faldet 109,8 millimeter regn. Den gamle rekord for februar var på 109 millimeter regn i 2002. Det viser tal fra TV 2 Vejret. - Rekorden er slået nu, og den bliver sikkert slået stort, for der er stadig nogle dage tilbage af februar. Det er ikke urealistisk, at det ender på 115-120 millimeter regn, siger TV 2 Vejrets Peter Tanev. At februar 2020 har været en våd måned har været svært at undgå at lægge mærke til. Især i Jylland har man kæmpet mod vandmasserne, der har oversvømmet marker, huse og kældre. Ifølge Peter Tanev er det klassisk, at når vinteren er varm, kommer lavtrykkene ind fra Atlanterhavet og pøser det ene frontsystem efter det andet i hovedet på os. Det betyder, at vejrsystemerne bliver fastlåste i længere perioder, og derfor bliver vejret mere ekstremt og slår rekorder. Klimaændringer Men man kan ikke komme udenom klimaforandringerne, når man skal forklare de ekstreme vejrforhold, mener Tanev. - Man skal passe på med at sige, at det hele skyldes klimaændringer, men det ville efterhånden også være svært ikke at tro det. Der er helt klart en form for klimasignal i det her. Mere bevis for den påstand er, at den våde februar ikke er den eneste rekord, der kan blive slået denne vinter. - Der er meget, der tyder på, at det kan blive den varmeste vinter nogensinde. Januar blev rekordvarm, og selv hvis det bliver koldere fra nu af, bliver vinteren 2020 en af de varmeste nogensinde. Peter Tanev kalder dét, vi oplever med vejret lige nu, for “ekstremt unormalt”. - Det er forholdsvis bekymrende, når man ser det her. Det er virkeligt markant. Og det er et sørgeligt billede på, hvordan vores vintre kommer til at se ud i fremtiden. Han henviser til, at vi stort set ikke har set sne på jorden denne vinter, hvilket er meget sjældent. - For 20-30 år siden så man ikke sådan nogen vintre, siger Peter Tanev. I 1932 var det ikke regn, man så mest til i februar. Det var nemlig året for den tørreste februar, hvor blot to millimeter regn faldt over Danmark.

Referat:
Det ekstreme vejr er et klimasignal, mener Peter Tanev fra TV 2 Vejret.